# Boeing 777

### Wikipedia

EgyptAirin Boeing 777-200 -matkustajakone

Boeing 777 eli B777 on nykyaikainen, laajarunkoinen (matkustamossa kaksi käytävää) lentokone, jossa on kaksi suihkuturbiinimoottoria. Konetyypin valmistaja on Yhdysvaltalainen Boeing Commercial Airplanes. B777 on suunniteltu erityisesti pitkän ja erittäin pitkän kantaman lentokoneeksi. Matkustajia se kuljettaa tyypistä ja sisustuksesta riippuen n. 300-550.

## [muokkaa] Historiaa

Boeing 777:n oli alun perin tarkoitus olla vain Boeing 767:n jatkettu versio, mutta Boeing päätti tehdä 777:stä aivan uuden koneen. Se on maailman ensimmäinen lentokone, joka on suunniteltu pelkästään tietokoneen avulla. 777:n suunnittelu aloitettiin 1990, ja 777-200 lensi ensimmäisen kerran 1994 ja aloitti liikennöinnin 1995. Konetyypillä oli jo tuolloin 180 minuutin ETOPS-hyväksyntä, mikä tarkoittaa sitä, että kone voi lentää kolmen tunnin lentomatkan päässä lähimmästä sopivasta lentokentästä yhdellä moottorilla.

777-100 -mallia, lyhennettyä 777:ää, ei koskaan valmistettu kysynnän puutteessa. Tämän tilalle Boeing kehitti 767:stä 767-400ER -version, joka kokonsa ja kantamansa puolesta vastasi 777-100-mallia.

777-200:sta kehitettiin myös pitemmän kantaman versio, alun perin 777-200IGW (IGW, Increased Gross Weight), mutta nimettiin myöhemmin 777-200ER:ksi (ER, Extended Range). Ensimmäinen 777-200ER aloitti liikennöinnin 1997.

Boeing 777-200LR -matkustajakone Pariisin ilmailunäytöksessä 2005

777-300 on pidennetty versio 777-200:sta (10,1 metriä pitempi), se on suunniteltu korvaamaan vanhimmat jumbojetit, Boeing 747:t. 777-300:n matkustajakapasiteetti ja kantama ovat vastaavat kuin 747-100:ssa ja 747-200:ssa, mutta polttoaineenkulutus on kolmanneksen pienempää, samoin huoltokulut. 777-300:ssa on maailman tehokkaimmat suihkuturbiinimoottorit. Konetyyppiin mahtuu enimmillään jopa 550 matkustajaa. Liikennöinti alkoi 1998.

777-300ER:llä on pitempi kantama kuin 777-300:lla. Tämä konetyyppi aloitti liikenteessä 2004.

777-200LR Worldliner on uusin matkustajaversio, jolla on erittäin pitkä kantama, yli 16 000 km. Suunnittelu aloitettiin 2000 ja se aloittaa liikennöinnin 2006.

777F on rahtiversio, joka näillä näkymin tulee liikenteeseen vuoden 2008 lopulla. Versio perustuu 777-200LR -matkustajaversioon.

## [muokkaa] Teknisiä tietoja

Lentäjiä tarvitaan kaksi, kapteeni ja perämies. Ohjaamo on moderni, näytöt ovat LCD-näyttöjä. Avioniikka on moderneinta, mitä tämän päivän liikennekoneisiin on saatavana. Koneessa on käytetty runsaasti komposiitteja (10 % sen painosta), mikä tekee koneesta kevyemmän ja kestävämmän.

Matkustamossa istuimia turistiluokassa on rinnakkain yleensä 3+3+3, 2+5+2 tai 3+4+3.

### [muokkaa] 777-200

Siipien kärkiväli on 60.93 m, pituus 63.73 m, korkeus 18.51 m ja siipien pinta-ala 427.8 m². Matkustajia mahtuu enimmillään 440 yhdessä luokassa, kolmessakin luokassa 305.

Moottorivaihtoehtoja on tarjolla Pratt & Whitneyllä, General Electricillä ja Rolls-Roycella. Työntövoimaltaan moottorit ovat 329-345 kN (777-200), 373-409 kN (777-200ER) tai 489 kN (General Electric, 777-200LR).

Tyypillinen matkalentonopeus on 0,84 Mach. Kantama maksimikuormalla versiosta riippuen on n. 7.000-9.500 km (777-200), n. 11.000-14.300 km (777-200ER) ja n. 16.400 km (777-200LR).

Tyhjäpaino/enimmäislentoonlähtöpaino on n. 139.100/229.520-247.210 kg (777-200), n. 143.000/263.085-286.897 kg (777-200ER) ja 142.430/341.105 kg (777-200LR).

### [muokkaa] 777-300

Siipien kärkiväli on 60.93 m, pituus 73.86 m, korkeus 18.51 m ja siipien pinta-ala 427.8 m². Matkustajia mahtuu enimmillään 550 yhdessä luokassa, kolmessa luokassa 386.

Moottorivaihtoehtoja on tarjolla Pratt & Whitneyllä, General Electricillä ja Rolls-Roycella. Työntövoimaltaan moottorit ovat 400-436 kN (777-300) tai 512 kN (General Electric, 777-300ER).

Tyypillinen matkalentonopeus on 0,84 Mach. Kantama on n. 10.600 km (777-300), n. 13.400 km (777-300ER). Tyhjäpaino/enimmäislentoonlähtöpaino on n. 160.120/263.080-299.380 kg.

## [muokkaa] Lentoreitit

Konetyypillä lennetään tyypillisesti vilkkaita ja pitkiä runkoreittejä. Sillä voidaan lentää jopa 18-19 tunnin lentoja (777-200LR) ilman välilaskuja.

## [muokkaa] Luotettavuus

Konetyypille ei ole sattunut onnettomuuksia, vaikka sillä on lennetty jo kohtuullisen paljon. Tämän vuoksi konetyyppiä on pidettävä erittäin luotettavana.

## [muokkaa] Kuvia

www.airliners.net Singapore Airlinesin Boeing 777:n matkustamo
www.airliners.net Boeing 777-200LR:n ohjaamo
www.airliners.net Cathay Pacific Airwaysin Boeing 777-300:n ohjaamo. Kone on niin pitkä, että siinä on ohjaamista helpottavat kamerat.

## [muokkaa] Katso myös

Wikimedia Commonsissa on lisää materiaalia aiheesta Boeing 777.

- Lentokone
- Boeing 767
- Boeing

Haettu osoitteesta http://fi.wikipedia.org../../../b/o/e/Boeing_777.html

Luokat: Boeingin lentokoneet | Matkustajalentokoneet

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Bahasa Indonesia
- Bahasa Melayu
- Deutsch
- Eesti
- English
- Español
- Français
- 한국어
- Italiano
- עברית
- Nederlands
- 日本語
- Norsk (bokmål)
- Polski
- Português
- Русский
- Slovenčina
- Српски / Srpski
- Srpskohrvatski / Српскохрватски
- Svenska
- 中文